கேள்வி: இலத்தீப்-உர் ரெகுமான் என்பது என்ன?
பதில்: இலத்தீப்-உர் ரெகுமான் (''Latif-ur Rehman'') இந்தியா மத்தியப் பிரதேசம் மாநிலத்தைச் சேர்ந்த ஒரு வளைகோல் பந்தாட்டம் வீரர் ஆவார். 1929 ஆம் ஆண்டு சனவரி மாதம் ஒன்றாம் தேதியன்று இவர் பிறந்தார். இலத்திபுர் ரகுமான் என்ற பெயராலும் அறியப்படுகிறார். இந்தியா, பாக்கித்தான் நாடுகளுக்காக பன்னாட்டு அளவில் போட்டியிட்ட ஒரு வளைகோல் பந்தாட்ட வீரர் என்று அறியப்படுகிறார். 1948ஆம் ஆண்டு நடைபெற்ற கோடைக்கால ஒலிம்பிக் விளையாட்டுகள் இந்திய அணியின் உறுப்பினராக தங்கப் பதக்கத்தையும், 1956ஆம் ஆண்டு நடைபெற்ற கோடைகால ஒலிம்பிக்கில் பாக்கித்தானுக்காக விளையாடி வெள்ளிப் பதக்கத்தையும் வென்றார். 1956 ஆம் ஆண்டு வெள்ளிப் பதக்கம் பாக்கித்தானின் முதல் ஒலிம்பிக் பதக்கமாகும். 1987ஆம் ஆண்டு பிப்ரவரி மாதம் 27ஆம் தேதியன்று காலமானார்.